er algengt um mestan hluta landsins . Það er mjög oft undirgróður í birkiskógunum , en vex líka víða í skjólsælum brekkum og hvömmum og í snjódældum til fjalla . Finnst það alloft upp í 700 m hæð á hálendinu , hæst skráð í 800 m á Snæfellshálsi og í Mávatorfu í Veðurárdalsfjöllum . Bikarblöðin eru græn með breiðum himnufaldi , kirtilhærð , með 2 - 3 mm löngum broddi í endann . Fræflar eru tíu . Það myndar langa trjónu sem springur skyndilega upp í 5 ræmur þegar það þroskast . Hver ræma lyftir hluta aldinsins og þeytir fræinu frá sér , og mynda þær í sameiningu eins og fimm arma stjörnu . Myndin af blágresinu hér að ofan er tekin í Eyjafirði árið 1963 .